Saúda do Alcalde – Concello de Silleda
Situada no corazón de Galicia, Silleda é unha terra hospitalaria e con máis dun motivo para achegarse ata ela. Natureza, tradición e historia conflúen no territorio de Trasdeza facendo deste municipio interior un referente en ámbitos coma o do turismo. O mosteiro románico de San Lourenzo de Carboeiro ou a Fervenza do río Toxa, a máis alta de Galicia en caída libre, son os baluartes dun concello ligado tamén a un certame, a Feira Internacional de Galicia Semana Verde, que lle da nome máis aló das nosas fronteiras. As nosas xentes, agricultores, gandeiros, empresarios… forman parte da paisaxe humana que tamén lle confire carácter a Silleda, berce de artistas coma o pintor Colmeiro.